钦定古今图书集成/明伦汇编/氏族典/第336卷 > 刘承钧
## 钦定古今图书集成/明伦汇编/氏族典/第336卷 > 刘承钧

按《五代史东汉世家》：“承钧，旻次子也。少颇好学，工书。
旻卒，承钧嗣位。初，旻僭号，仍称乾祐不改元。承钧既
立，始赦境内，改乾祐十年曰天会元年。”自旻世，凡举
事必禀契丹，而承钧之立多略。契丹遣使者责承钧，
承钧惶恐，奉之愈谨，而契丹待承钧益薄。承钧自李
筠败而失契丹之援，无复南侵之意，立十三年，病卒，
其养子继恩立。